Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: Az Országos Meteorológiai Szolgálatról szóló 277/2005. (XII. 20.) Korm. rendelet elõkészítésekor a jogalkotó elfogadta az adatvédelmi biztos kompromisszumos javaslatát. Így az új szabályozás igyekszik világosan szétválasztani,
Paragraph Index: 673

2005. évi jogalkotás néhány, tárgyunk szempontjából legfontosabb, idõszerû sajátosságára, külön is kiemelendõ tendenciájára mutatasson rá. Természetesen a beszámoló más, szektorális adatkezelésekrõl szóló részei is utalnak a kapcsolódó jogszabály-véleményezésekre. 2006/162/II. szám Idõrendben és fontosságuk okán elõre kívánkozik két olyan ügyünk ismertetése, amelyek abban közösek, hogy az Alkotmánybíróság vonatkozó határozataiban foglaltak több ponton megerõsítették, mintegy visszaigazolták a korábbi adatvédelmi biztosi állásfoglalások lényeges megállapításait. Ez arra enged következtetni, hogy a magyar alapjogvédelem független intézményei egységes elméleti-tudományos alapokon mûködnek. Az Alkotmánybíróság határozataiban foglaltak a jövõre nézve is értékes értelmezési keretet és útmutatást adnak az adatvédelmi biztos jogvédõ tevékenységéhez. A T/14230. számú törvényjavaslat valamennyi, az állambiztonsági szervekkel egykor együttmûködõ vagy azok alkalmazásában álló személy kilétének nyilvánosságra kerülését célozta. Az adatvédelmi biztos mind az elõterjesztõk, mind a nyilvánosság elõtt hangot adott aggályainak, leszögezve, hogy az Állambiztonsági Szolgálatok Történeti Levéltárában található iratok teljes körû megismerhetõsége, nyilvánosságra hozatala alkotmányosan nem lehetséges. Kifogásolta, hogy a javasolt törvénymódosítás nem határozza meg a nyilvánosságra hozatal alkotmányosan értelmezhetõ célját, és úgy ítélte meg, hogy a tervezett törvénymódosítás nem is felelne meg az alapjog-korlátozás szükségességi és arányossági követelményeinek. A biztos utalt arra, hogy az adatok megismerhetõsége és nyilvánosságra hozása más alkotmányossági megítélés alá esik. Az Alkotmány, az adatvédelmi törvény és egyes alkotmányjogászok szerint például a megfigyelt és a harmadik személy joga a vele kapcsolatba hozható adatok megismerésére nem terjed ki automatikusan arra, hogy mások (például a hálózati személy) személyes adataival korlátlanul rendelkezzék, azokat nyilvánosságra hozza. Ehhez külön alkotmányos indokok lennének szükségesek, mint ahogy szintén önálló alkotmányos megfontolások alapozhatják csak meg, hogy a nyílt és titkos hivatásos alkalmazottak, hálózati személyek vagy operatív kapcsolatok azonosító (személyes) adatait bárki megismerhesse, és nyilvánosságra hozhassa. Emlékeztetett arra is, hogy az úgynevezett „operatív kapcsolatként” nyilvántartott személyeknek gyakran nem is volt tudomásuk arról, hogy tõlük az állambiztonsági szervek gyûjtenek adatokat, és társadalmi kapcsolatként nyilvántartásba vették õket. További problémát jelent, hogy a fennmaradt nyilvántartások töredékesek, pontatlanok, és hamis adatokat is tartalmaznak, ezért különösen aggályos a törvényjavaslatban a megfelelõ jogorvoslati lehetõségek és más, garanciális szabályok hiánya. A biztos ugyanakkor egyetértett azzal, hogy olyan szabályozás szülessen, amely az iratok szélesebb körû megismerhetõségét,a közéleti szerepet betöltõ személyek titkosszolgálati múltjának feltárását a jelenleginél jobban biztosítja.

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes